Na temelju članka 48. Zakona o lokalnoj i područnoj (regionalnoj) samoupravi („Narodne novine“ broj 33/01, 60/01, 129/05, 109/07, 125/08, 36/09, 150/11, 144/12, 19/13 -pročišćeni tekst, 137/15-ispravak, 123/17, 98/19. i 144/20.), članka 25. Zakona o regionalnom razvoju Republike Hrvatske („Narodne novine“ broj 147/14, 123/17 i 118/18.) i članka 55. Statuta Koprivničko-križevačke županije („Službeni glasnik Koprivničko-križevačke županije“ broj 7/13, 14/13, 9/15, 11/15-pročišćeni tekst, 2/18, 3/18-pročišćeni tekst, 4/20, 25/20, 3/21. i 4/21.-pročišćeni tekst), Župan Koprivničko-križevačke županije, donosi

**ODLUKU**

**O OVLAŠTENJU ZA IZRADU STRATEŠKIH RAZVOJNIH DOKUMENATA ZA**

**PODRUČJE KOPRIVNIČKO-KRIŽEVAČKE ŽUPANIJE**

**Članak 1.**

Ovlašćuje se PORA Regionalna razvojna agencija Koprivničko-križevačke županije, kao regionalni koordinator za Koprivničko-križevačku županiju, za izradu strateških i razvojnih dokumenata za područje Koprivničko-križevačke županije te njihovih provedbenih dokumenata osim onih koji su zakonom ili podzakonskim propisom stavljene u nadležnost Županijske skupštine, sve do 31.12.2023. godine.

**Članak 2.**

Ova Odluka donosi se za potrebe provedbe projekta „UZ PORU PO POTPORU“ KK.10.1.3.03.0005 kojeg PORA Regionalna razvojna agencija Koprivničko-križevačke županije provodi kao regionalni koordinator, a financira se iz Prioritetne osi 10 - Tehnička pomoć Operativnog programa Konkurentnost i kohezija 2014.-2020.

**Članak 3.**

Ova Odluka objavit će se u „Službenom glasniku Koprivničko-križevačke županije“.

KLASA: 300-01/21-01/5

URBROJ: 2137/1-04/09-21-1

U Koprivnici, 2. kolovoza 2021.

**ŽUPAN:**

**Darko Koren, ing.građ., v.r.**